Με νέα βελτιωμένη πρόταση για την απόκτηση του Σωκράτη Παπασταθόπουλου επανήλθε η Άρσεναλ, με την Ντόρτμουντ να είναι πολύ κοντά στο να δώσει το «ΟΚ» για τη μεταγραφή του!

Όλο και πιο κοντά στο να φορέσει τη φανέλα της Άρσεναλ βρίσκεται ο Σωκράτης Παπασταθόπουλος. Πριν από μερικές μέρες, οι «κανονιέρηδες» κατέθεσαν επίσημη πρόταση στην Ντόρτμουντ, ύψους 15 εκατ. ευρώ, για τον διεθνή αμυντικό, ωστόσο εισέπραξαν αρνητική απάντηση, καθώς η γερμανική ομάδα αξιώνει ένα ποσό κοντά στα 22 εκατ. ευρώ για τον παραχωρήσει.



Όμως, η ομάδα του Αρσέν Βενγκέρ επανήλθε με νέα βελτιωμένη πρόταση που αγγίζει τα 20 εκατ. ευρώ, με αποτέλεσμα να έχει πλησιάσει αρκετά στις απαιτήσεις της Ντόρτμουντ και δεν αποκλείεται να αποσπάσει το τελικό «ΟΚ».